সোহাগ মেহেরপুর :  মেহেরপুরের গাংনী উপজেলার হাড়াভাঙ্গা নামক গ্রাম থেকে ১১ হাজার জাল টাকাসহ শহিদুলকে আটক করেছে মেহেরপুর ডিবি পুলিশ।  ডিবি পুলিশের ওসি নাজমুল হুদা জানান, গোপন সংবাদের ভিক্তিতে সঙ্গীয় সদস্যদের নিয়ে আজ সোমবার ২টা ৩০ মিনিটের দিকে গাংনী উপজেলার হাড়াভাঙ্গা গ্রামের কামারের কাঁঠাল বাগান নামক স্থানে অভিযান চালিয়ে এ গ্রামের আব্দুল মজিদের ছেলে শহিদুলকে (৩০) জাল টাকাসহ আটক করা হয়। এ সময় শহিদুলের কাছে থেকে ১১টি ১ হাজার টাকার জাল নোট উদ্ধার করা হয়।